Raġel ta’ 32 sena mill-isla ammetta llum fil-Qorti li faqa’ l-bieb tad-dar tat-tfajla tiegħu waqt argument li seħħ ilbieraħ filgħodu fl-isla. Renald Haymen ammetta wkoll li heddidha u li naqas milli jobdi l-ordnijiet tal-pulizija. L-avukat tiegħu qal li Haymen żamm ‘il bogħod mill-vizzji fl-aħħar xhur, iżda kull darba li kien jixrob, kien jitlef il-kontroll. Huwa qal li r-raġel għandu bżonn gwida minn uffiċjal tal-probabtion biex jassigura li l-progress li għamel s’issa ma jintilifx. L-ispettur Robert Said Sareo qal li jekk ir-raġel jintbagħat il-ħabs is-sitwazzjoni ma kinitx se titjib u qabel li Haymen jingħata l-assistenza f’ħajtu. Mistoqsi x’jagħmel f’ħajtu, Haymen wieġeb biss li jmur il-gym u wara kkonferma li mhu impjegat ma’ ħadd u jgħaddi ħajtu l-gym. Is-sentenza se tingħata għada mill-Maġistrat Giovanni Grixti.